Naomy, prima femeie transgender din țara noastră, se întoarce în România din Germania unde va fi condusă pe ultimul drum.
Artista s-a stins din viață la 47 de ani pe data de 19 aprilie 2024. Inițial, a fost transportată în Germania pentru tratament medical, însă, din păcate, a pierdut lupta cu o boală grea, după ce a stat mai multe săptămâni în comă.
Anunțul a fost făcut pe rețelele sociale de Antonella Lerca Duda, prietena ei și fostă colegă de breaslă, care a postat un mesaj, ocazie cu care a ținut să o felicite pe Tanja Limberg pentru implicare.
Costurile totale pentru repatriere sunt estimate la 6000 Euro.
Priveghiul va avea loc duminică, 12 mai, iar înmormântarea în Cimitirul Străulești 2.
„În primul rând, felicitări pentru toată implicarea ta, Limberg Tanja! Naomy a pornit astăzi către România, s-a lăsat greu adusă într-o țară care și-a bătut joc de ea pe parcursul vieții, dar și așa, ea a iubit țara ei. Odihnă veșnică, regino…”, a scris Antonella Lerca Duda pe Facebook.
Fiți la curent cu ultimele noutăți. Urmăriți DCNews și pe Google News